Zmluva o poskytnutí služby

č. 1/2021

Táto zmluva sa uzatvára v rámci projektu „Škola udržateľnej budúcnosti“, financovaného z Nórskych grantov a štátneho rozpočtu Slovenskej republiky.

**Zmluvné strany:**

**Objednávateľ:** Gymnázium Ivana Horvátha

Sídlo: Ivana Horvátha 14, 821 03 Bratislava

IČO: 17 337 062

DIČ: 2021435229

Osoba oprávnená k podpisu tejto zmluvy: RNDr. Eva Stanková, riaditeľka

**Zhotoviteľ:**

IČO:

DIČ:

Bankové spojenie:

IBAN:

Osoba oprávnená k podpisu tejto zmluvy: Mgr. Juro Sebestyén

I.

**Predmet zmluvy**

* 1. Predmetom tejto zmluvy je uskutočnenie náhradnej výsadby stromov a kríkov v rámci projektu „Škola udržateľnej budúcnosti“ v rozsahu prác podľa Prílohy č.1 tejto zmluvy.
  2. Plnením podľa tejto zmluvy sa rozumie vykonanie všetkých prác a obstaranie a výsadba všetkého rastlinného materiálu podľa Prílohy č. 1 tejto zmluvy. Všetky práce, tovar, materiál a služby sú zahrnuté v cene určenej touto zmluvou.

II.

**Miesto a termín plnenia**

* 1. Miestom plnenia predmetu zmluvy je areál Gymnázia Ivana Horvátha, Ivana Horvátha 14, 821 03 Bratislava
  2. Plnenie v celom rozsahu podľa tejto zmluvy musí byť uskutočnené do 20. decembra 2021

III.

Cena za služby

* 1. Cena za zhotovenie predmetu zmluvy v rozsahu článku I. je pevná, na základe cenovej ponuky zhotoviteľa vo výške:

cena bez DPH:

DPH 20 %:

**celková cena s DPH:**

* 1. Cena plnenia je dohodnutá ako maximálna cena, obsahuje všetky náklady a zisk zhotoviteľa nevyhnutné k riadnemu a včasnému zrealizovaniu dohodnutých prác vrátane dodávky a výsadby dohodnutého rastlinného materiálu. Rovnako tak cena obsahuje aj predpokladané náklady vzniknuté vývojom cien v národnom hospodárstve a to až do doby ukončenia prác podľa tejto zmluvy.

IV.

Platobné podmienky

* 1. Objednávateľ neposkytuje zálohovú platbu.
  2. Objednávateľ sa zaväzuje uhradiť cenu na základe doručenej faktúry vy stavenej zhotoviteľom. Splatnosť tejto faktúry je 60 dní odo dňa doručenia objednávateľovi. Za deň úhrady sa považuje odpísanie finančnej čiastky z účtu objednávateľa v prospech účtu zhotoviteľa.
  3. Zhotoviteľ je oprávnený vystaviť faktúru až po podpísaní protokolu o odovzdaní a prevzatí predmetu plnenia zmluvnými stranami.
  4. Faktúra musí mať náležitosti daňového dokladu.

V.

Vykonávanie prác

* 1. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzne predpisy, technické normy a podmienky tejto zmluvy. Zhotoviteľ sa bude riadiť východiskovými predpokladmi objednávateľa a pokynmi objednávateľa. Objednávateľ má právo kedykoľvek skontrolovať priebeh vykonávania prác a požadovať od zhotoviteľa príslušné vysvetlenie.
  2. Zhotoviteľ sa zaväzuje vyvinúť maximálne úsilie, aby miesto plnenia udržiaval počas realizácie prác čisté a tiež sa zaväzuje každodenne po ukončení svojej činnosti na mieste plnenia na vlastné náklady odstrániť odpady, ktoré sú výsledkom jeho činnosti.

VI.

Odovzdávanie a prevzatie prác

* 1. Odovzdanie a prevzatie predmetu plnenia podľa tejto zmluvy sa uskutoční formou protokolu o odovzdaní a prevzatí riadne zhotoveného diela, ktorý podpíšu oprávnení zástupcovia oboch zmluvných strán.
  2. Objednávateľ je oprávnený nepodpísať protokol o odovzdaní a prevzatí, ak predmet zmluvy nie je zrealizovaný riadne, úplne, bez vád a v súlade s podmienkami dohodnutými touto zmluvou, a tým sa predmet zmluvy považuje za neukončený a neodovzdaný.

VII.

Záruka

* 1. Zhotoviteľ zodpovedá za to, že predmet tejto zmluvy je zhotovený podľa podmienok zmluvy. Záruka poskytuje záruku na odborné prevedenie sadových prác a následnú údržbu v trvaní dvoch rokov. Zhotoviteľ bude povinný dodaný rastlinný materiál bezplatne nahradiť novým v prípade úhynu pôvodného rastlinného materiálu.
  2. Záručná doba začína plynúť dňom podpísania protokolu o odovzdaní a prevzatí prác zmluvnými stranami.
  3. Záruka sa nevzťahuje na vady spôsobené neodborným zásahom zo strany objednávateľa alebo tretej osoby alebo úmyselným poškodením výsadby treťou osobou.

VIII.

Riešenie sporov

* 1. Obchodné vzťahy, ktoré nie sú obsiahnuté v tejto Zmluve sa riadia príslušnými ustanoveniami ObZ. v platnom znení na základe práva Slovenskej republiky.
  2. Všetky spory vzniknuté z tejto Zmluvy medzi zmluvnými stranami budú riešené konzultáciami a priateľskou cestou. Až v  prípade, že sa strany nedohodnú, bude spor odovzdaný súdu na rozhodnutie. Toto rozhodnutie bude záväzné pre obe zmluvné strany.

IX.

Sankcie

* 1. V prípade nedodržania termínu plnenia predmetu zmluvy je zhotoviteľ povinný zaplatiť objednávateľovi zmluvnú pokutu 0,1% z ceny plnenia za každý deň omeškania.
  2. V prípade omeškania s úhradou faktúry objednávateľ uhradí úrok z omeškania 0,01% z včas nezaplatenej sumy za každý deň omeškania. Objednávateľ je oprávnený od tejto zmluvy odstúpiť v prípade, ak sa zhotoviteľ dostane do omeškania s termínom ukončenia a odovzdania diela o viac ako 1 mesiac.

X.

Ostatné dojednania

* 1. Zhotoviteľ sa zaväzuje, že umožní všetkým kontrolným subjektom, vrátane Ministerstva životného prostredia Slovenskej republiky, Ministerstva investícií, regionálneho rozvoja a informatizácie Slovenskej republiky, Ministerstva financií Slovenskej republiky, Úradu pre finančný mechanizmus, Ministerstva zahraničných vecí Nórskeho kráľovstva, Výboru pre finančný mechanizmus, Úradu generálneho audítora Nórskeho kráľovstva a ďalším kontrolným orgánom a orgánom oprávneným na výkon kontroly v zmysle príslušných právnych predpisov SR, ako aj všetkým subjektom povereným týmito inštitúciami vykonať kontrolu dokladov súvisiacich s plnením tejto zmluvy, a to po celú dobu povinnej archivácie týchto dokumentov, určenou v súlade s platnými právnymi predpismi SR.
  2. Zmluvné strany sú si vedomé skutočnosti, že zmluva, ako aj všetky jej prípadné dodatky, môže byť zverejnená na webovom sídle Správcu programu.
  3. Objednávateľ si vyhradzuje právo bez akýchkoľvek sankcií odstúpiť od tejto Zmluvy v prípade, kedy ešte nedošlo k plneniu tejto Zmluvy a výsledky administratívnej finančnej kontroly zo strany Správcu programu neumožňujú financovanie výdavkov vzniknutých z tohto obstarávania.

.

XI.

Záverečné ustanovenia

* 1. Táto zmluva je vyhotovená v štyroch exemplároch, z ktorých dva obdrží Objednávateľ a dva obdrží Zhotoviteľ.
  2. Zmluvné strany sa dohodli, že Zhotoviteľ nie je oprávnený postúpiť akúkoľvek pohľadávku vyplývajúcu z obchodného vzťahu založeného touto zmluvou na tretiu stranu bez písomného súhlasu Objednávateľa..
  3. Zmluva nadobúda platnosť dňom podpísania oprávnenými zástupcami oboch zmluvných strán a účinnosť po vykonaní ex-post kontroly zo strany Správcu programu a doručení správy z kontroly, ktorou schváli vykonaný prieskum trhu.
  4. Prílohy, zmeny a dodatky k tejto Kúpnej zmluve nadobúdajú platnosť len v písomnej forme podpisom oboch strán

Príloha č. 1 Rozsah prác

Za Objednavateľa Za Zhotoviteľa

dňa: dňa:

RNDr. Eva Stanková, riaditeľka